sagorsarker/bangla-wikipedia huggingface dataset:
আহমেদুর রহমান

আহমেদুর রহমান (জন্ম: অজানা - মৃত্যু: ১৮ জুন, ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আহমেদুর রহমানের জন্ম চট্টগ্রাম জেলার বোয়ালখালী উপজেলার পশ্চিম কধুরখিল গ্রামে। তার বাবার নাম আবদুল আলী এবং মায়ের নাম আমাতুন নূর বেগম। তার স্ত্রীর নাম হোসনে আরা বেগম। তার দুই ছেলে ও সাত মেয়ে। 
ইপিআরে চাকরি করতেন আহমেদুর রহমান। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। ইপিআরের ৪ উইংয়ের সৈনিক হিসেবে চুয়াডাঙ্গা জেলার সীমান্তবর্তী যাদবপুরে কর্মরত ছিলেন আহমেদুর রহমান। ২৭ মার্চ এ ক্যাম্প পরিদর্শনে আসেন অবাঙালি অফিসার ক্যাপ্টেন সাদেক। ক্যাম্পে বাংলাদেশের মানচিত্রখচিত লাল সবুজ পতাকা দেখে তিনি সৈনিকসহ অন্যান্যদের খুব বকাবকি করেন। এতে প্রতিবাদ করায় সেখানে সিপাহি আশরাফকে ক্যাপ্টেন সাদেক সঙ্গে সঙ্গে গুলি করেন। পরবর্তীতে কোম্পানি কমান্ডার ছিলেন সুবেদার মজিদ মোল্লার নির্দেশে আহমেদুর রহমানসহ ক্যাপ্টেন সাদেককে লক্ষ্য করে গুলি করেন। সঙ্গে সঙ্গে মারা যান ক্যাপ্টেন সাদেক।
১৯৭১ সালের ৩ অক্টোবর যশোর জেলার চৌগাছা উপজেলার অন্তর্গত বরণী এলাকায় মুক্তিযোদ্ধারা খবর পেলেন পাকবাহিনী সেখানে ঘাঁটি গেড়েছে। খবর পাওয়া মাত্রই মুক্তিযোদ্ধারা বরণীর উদ্দেশ্যে রওনা দেন। তখন এ দলের কমান্ডার ছিলেন নাজমুল হুদা (বীর বিক্রম)। মুক্তিযোদ্ধারা সেখানে ভোর তিনটার সময় অ্যামবুশ করেন। তারপর কমান্ডারের নির্দেশের জন্য অপেক্ষা করতে থাকেন। নির্দেশ পাওয়ার পর সকাল ৬টায় আক্রমণ শুরু করেন মুক্তিযোদ্ধারা। শত্রুদের পক্ষ থেকেও গুলি আসতে থাকে। হঠাৎ আক্রমণে শত্রুরা বিশৃঙ্খল হয়ে পড়ে। ৩০ জনের মতো মুক্তিযোদ্ধা ছিল সেখানে কিন্তু শত্রু ছিল অনেক। আড়াই ঘণ্টার মতো যুদ্ধ হয়। এ যুদ্ধে আহমেদুর রহমান আহত হন। গোলার টুকরা তার ঊরুতে লাগে। আহত হওয়া সত্ত্বেও তিনি যুদ্ধ চালিয়ে যান। পাকিস্তানি সেনা যেহেতু সংখ্যায় অনেক বেশি, তারা চারদিক থেকে মুক্তিযোদ্ধাদের ঘিরে ফেলার চেষ্টা করে।
আহমেদুর রহমানসহ একদল মুক্তিযোদ্ধা গভীর রাতে ভারত থেকে সীমান্ত অতিক্রম করে বাংলাদেশের ভেতরে আসেন। তারা সীমান্তসংলগ্ন এক গ্রামে ফাঁদ পাতলেন। তারপর তারা অপেক্ষা করতে থাকলেন পাকিস্তানি সেনাদের জন্য। আক্রমণ শুরুর পর প্রচণ্ড পাল্টা আক্রমণে মুক্তিযোদ্ধারা বেশ ঝুঁকির মধ্যে পড়ে যান। আহমেদুর রহমানসহ কয়েকজন মনোবল ও সাহস হারালেন না। বীরত্বের সঙ্গে পাকিস্তানিদের আক্রমণ মোকাবিলা করতে থাকলেন। তাঁদের বীরত্ব ও সাহসে উজ্জীবিত হলেন সহযোদ্ধারা।
লাকী ইনাম

লাকী ইনাম (জন্ম সেপ্টেম্বর ৬, ১৯৫২) হলেন একজন বাংলাদেশি নাট্য ব্যক্তিত্ব ও বাংলাদেশ শিশু একাডেমির চেয়ারম্যান। তিনি হুমায়ূন আহমেদের "বহুব্রীহি", "অয়োময়" ও "কোথাও কেউ নেই" নাটকে অভিনয় করে পরিচিতি অর্জন করেন। নাট্য অভিনয়ে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
লাকি ইনাম ২৫ সেপ্টেম্বর ২০১৯ সাল থেকে বাংলাদেশ শিশু একাডেমির চেয়ারম্যান হিসেবে কর্মরত রয়েছেন। তিনি ১৯৭২ সালে "নাগরিক নাট্য সমুদ্র" নাট্য দলে যোগ দেন এবং তার অভিনয় জীবন শুরু করেন। ১৯৮৭ সালে তিনি প্রথম নাটক করেন পিযুষ বন্দ্যোপাধ্যায়ের সাথে। নাটকটির নাম ছিল "অনুভবে অনুভূতি"। তার বিখ্যাত কিছু চরিত্র ছিল শরমার "কণা", নুরুলদিনের সারাজীবন এ "আম্বিয়া", বহুব্রীহিতে "জনাবা ইশা", আওময়তে "বারা বউ"।
ইনাম বর্তমানে "নাগরিক নাট্যাঙ্গনের" সাধারণ সভাপতি। তিনি কিছু মঞ্চনাটকও পরিচালনা করেছেন। এর মধ্যে উল্লেখযোগ্য "আমি বীরাঙ্গনা বলছি", "শারমা", "প্রাগৈতিহাসিক", "সেইসব দিনগুলি", "বিদেহ" এবং "মুক্তির উপায়"। তিনি কিছু টেলিভিশন ধারাবাহিক নাটক পরিচালনা করেছেন। যেমন "আমাদের আনন্দ বাড়ি"। এই নাটকটি ইনামুল হকের উপন্যাস "গৃহবাসী গল্প" ও "শেষ রক্ষার" ওপর ভিত্তি করে বানানো।
মঞ্চ নাটকে অসাধারণ কৃতিত্বের জন্য ইনাম ১৯৮৪ সালে "এওয়ার্ড অব অনার" পুরস্কার লাভ করেন এবং বাংলাদেশ শিল্পকলা একাডেমী হতে ‘শিল্পকলা পদক ২০১৪’ লাভ করেন।
লাকী ইনামের ৬০তম জন্মদিন উপলক্ষ্যে, ২০১২ সালে, নাগরিক নাট্যঙ্গন এবং বাংলাদেশ শিল্পকলা একাডেমী ঢাকার জাতীয় নাট্যমঞ্চে ছয়দিনব্যাপী মঞ্চ নাটক প্রদর্শন করে।
লাকী ইনাম জাতীয় শিশু কিশোর সংগঠন বঙ্গবন্ধু শিশু কিশোর মেলা’র প্রতিষ্ঠাতা উপদেষ্টা। উল্লেখ্য, ১৯৯০ সালের ৩ আগস্ট জাতির পিতা বঙ্গবন্ধু শেখ মুজিবুর রহমানের নামে এদেশের একমাত্র জাতীয় শিশু কিশোর সংগঠন প্রতিষ্ঠিত হয়। প্রতিষ্ঠালগ্ন থেকে লাকী ইনাম এই সংগঠনের সাথে জড়িত হন এবং শিশু কিশোরদের প্রতিভা বিকাশে কাজ করেন।
ইনাম মঞ্চ নাট্য ব্যক্তিত্ব ইনামুল হককে বিয়ে করেছেন। তাদের দুটি মেয়ে রয়েছে তাদের নাম হৃদি হক এবং প্রৈতি হক।
পাশ্চাত্য ধ্রুপদী সঙ্গীত

ধ্রুপদী সঙ্গীত, মূলতঃ পাশ্চাত্য সংগীত প্রথা, ধর্মনিরপেক্ষতা ইত্যাদি বিষয়গুলো নিয়েই গড়ে উঠেছে। যদিও ১৭৫০ থেকে ১৮২০ সালকে ক্ল্যাসিকেল (উচ্চাঙ্গ বা শাস্ত্রীয়) যুগ হিসেবে গণ্য করা হয়, তবুও এই নিবন্ধটিতে বিগত ১১ শ’শতকের সময় থেকে বর্তমান সময় অব্দি ক্ল্যাসিকেল (উচ্চাঙ্গ বা শাস্ত্রীয়)সঙ্গীতের বিভিন্ন সময়কাল নিয়ে বিস্তর আলোচনা করা হলো।
এই ঐতিহ্যের কেন্দ্রীয় নিয়ম ১৫৫০ এবং ১৯০০ সাল এর মধ্যে সংহিতাবদ্ধ ওঠে, যা সাধারণ অনুশীলন সময়কাল হিসাবে পরিচিত।
পাশ্চাত্য শিল্প সঙ্গীতের প্রধান সময় বিভাজন নিম্নরূপঃ
সৈয়দ নইমুদ্দিন

সৈয়দ নইমুদ্দিন একজন ভারতীয় ফুটবল প্রশিক্ষক ও প্রাক্তন ফুটবলার। তিনি ১৯৭০ এশিয়ান গেমসে ব্রোঞ্জজয়ী ভারতীয় ফুটবল দলের অধিনায়ক ছিলেন। উনি ১৯৭০ সালে অর্জুন এবং ১৯৯০ সালে দ্রোণাচার্য পুরস্কার পান। ২০১৬ সালে ওনাকে মোহনবাগানরত্ন সন্মানে ভূষিত করা হয়। উনি এখনো পর্যন্ত একমাত্র দ্রোণাচার্য ফুটবল কোচ।
এ্যানা পোলিনা

এ্যানা পোলিনা (জন্ম: ১১ই সেপ্টেম্বর, ১৯৮৯) একজন রুশ-ফরাসি পর্নোগ্রাফিক অভিনেত্রী  ও মডেল।
পোলিনার পর্নোগ্রাফিতে অভিষেক ২০১০ এ; সেবছরই তিনি ৩০ টি প্রোডাকশনে অবতীর্ণ হন।
২০১০ সালে" এখাপ "নামে একটি ভৌতিক সিনেমার নাম ভূমিকায় অভিনয় করেন পোলিনা। ২০১১ তে পর্নোগ্রাফি নিয়ে দু'টি টেলিভিশন ডকুমেন্টারি করেন, France 2's "Le Rhabillage" এবং Direct 8's "Star du X, comment en sortir indemne ?". স্তন ক্যান্সার রোধকল্পে কাজ করেন ২০১২ তে। She also appeared in advertisements of Yamaha number 69 driven by Hugo Payen in the 2012 Dakar Rally.
পোলিনা  ম্যাক্স ক্যান্ডি পরিচালিত অনেক প্রোডাকশনেই নাম ভূমিকায় অংশ নিয়েছেন, যার মধ্যে বিভিন্নভাবে পুরস্কারপ্রাপ্ত চলচ্চিত্র রয়েছে যার মধ্যে "Inglorious Bitches" অন্যতম।
ও কাদাল কানমানি

ও কাদাল কানমানি (; ), যেটি ওকে কানমানি নামেও পরিচিত, ২০১৫ সালে মুক্তি পাওয়া একটি ভারতীয় তামিল চলচ্চিত্র যেটির কাহিনী লেখক, পরিচালক এবং প্রযোজক ছিলেন তামিল চলচ্চিত্র শিল্পের খ্যাতনামা পরিচালক মণি রত্নম। এই চলচ্চিত্রের মুখ্য ভূমিকায় অভিনয় করেন দুলকার সালমান এবং নিত্য মেনন, এঁরা চলচ্চিত্রটিতে অবিবাহিত যুগল হিসেবে মুম্বাই শহরে একত্রে বাস করেন। প্রকাশ রাজ এবং লীলা স্যামসন ঐ যুগলের বাসার মালিকের চরিত্রে অভিনয় করেন। চলচ্চিত্রটিতে আধুনিক ভারতের মনমানসিকতা দেখানো হয়েছে (বিয়ে ছাড়াই একত্রবাসের বিষয়টি)।
চলচ্চিত্রটির সঙ্গীত পরিচালনা করেন এ. আর. রহমান, সিনেমাটোগ্রাফীর দায়িত্বে ছিলেন পি সি শ্রীরাম এবং ইডিটিং এর কাজ করেন শ্রীকর প্রসাদ। চলচ্চিত্রটি মুক্তি পাওয়ার আগে গানগুলো আকাশচুম্বী জনপ্রিয়তা পায় এবং ট্রেলারও তুমুল দর্শকপ্রিয়তা পেয়েছিল। "ও কাদাল কানমানি" ২০১৫ সালের ১৭ এপ্রিল মুক্তি পায়, এবং চেন্নাইয়ের সিনেমা থিয়েটারগুলোতে দর্শকদের উপচে পড়া ভিড় লক্ষ্য করা যায়। চলচ্চিত্রটি ব্যাপক ব্যবসা সফলতা পায় এবং একটি 'ব্লকবাস্টার হিট' চলচ্চিত্র হিসেবে স্বীকৃতি পায়। ওকে কানমানির হিন্দি পুনঃনির্মাণ ২০১৭ সালের ১৩ জানুয়ারী মুক্তি পায় যেটির নাম হচ্ছে 'ওকে জানু' যেখানে দুলকার সালমানের জায়গায় আদিত্য রয় কাপুর, নিত্য মেননের জায়গায় শ্রদ্ধা কাপুর অভিনয় করেন।
ফো

ফো () ভিয়েতনামের একটি নুডলসের স্যুপ, যা তৈরি হয় ঝোল, বান ফো নামীয় চালের নুডুলস, কিছু ভেষজ এবং মুরগি অথবা গরুর মাংস দ্বারা। ফো ভিয়েতনামের একটি জনপ্রিয় রাস্তার খাবার। বিশ্বের বিভিন্ন দেশের রেস্তোরাঁয় এটি বিশেষ খাবার হিসেবে পরিবেশিত হয়।
ফো এর উৎপত্তি হয় বিংশ শতকের শুরুতে উত্তর ভিয়েতনামে এবং ভিয়েতনাম যুদ্ধের শরণার্থীদের দ্বারা এটি সারা বিশ্বে জনপ্রিয়তা পায়। যেহেতু ফোয়ের উৎপত্তি সুষ্ঠুভাবে লিপিবদ্ধ নেই, তাই ভিয়েতনামে এর সাংস্কৃতিক প্রভাব নিয়ে বিস্তর বিতর্ক রয়েছে। হানয় এবং সায়গন ফো এর নুডুলসের প্রস্থ, ঝোলের মিষ্টতা এবং ভেষজ ব্যবহারের মধ্যে পার্থক্য লক্ষ্য করা যায়।
ফো এর উৎপত্তি হয় বিংশ শতাব্দীর শুরুতে, উত্তর ভিয়েতনামে, হানোয় এর দক্ষিণপূর্বে নাম ডিন প্রদেশে। ঐতিহ্যগতভাবে ফো এর আঁতুড়ঘর ধরা হয় ভান চু এবং ডাম চু গ্রামকে। গ্রামবাসীদের মতে ফো ভান চু গ্রামে ফরাসী ঔপনিবেশিক যুগের আগে থেকেই খাওয়া হত।
ফো এর জনপ্রিয়তা আসে ফরাসী উপনিবেশ স্থাপনের পর, যখন গরুর মাংসের আমদানী বৃদ্ধি পায় তারপর। চীনের ইউনান এবং কুয়াংতোং প্রদেশের শ্রমিকেরা একে জনপ্রিয় করে তোলে কেননা ফো এর স্বাদ তাদের স্থানীয় খাবারের মত ছিল।
ফো সাধারনত ফেরিওয়ালারা ভোরে এবং সন্ধ্যায় তাদের ভ্রাম্যমাণ চুলায় নিয়ে বিক্রি করতেন। তাদের ভ্রাম্যমাণ চুলার দুটো অংশ থাকত, এক অংশে কাঠ দিয়ে জ্বালানো আগুন এবং আরেক অংশে নুডুলস , মসলা ,ভেষজ এবং মাংস থাকত.
১৯২০ এর শেষের দিকে দোকানিরা ফো এর স্বাদ নিয়ে বিভিন্ন নিরীক্ষণ করা শুরু করেন। ১৯৩০ সালের দিকে হালকা করে ভাজা গরুর মাংসের সাথে ফো পরিবেশন শুরু হয়। মুরগীর মাংস দিয়ে ফো রান্না শুরু হয়, সম্ভবত সোমবার এবং শুক্রবারে গরুর মাংস বিক্রি না হওয়ার জন্য।
১৯৫৪ সালের ভিয়েতনামের বিভক্তির পর লক্ষ লক্ষ মানুষ উত্তর ভিয়েতনাম থেকে পালিয়ে দক্ষিণ ভিয়েতনাম যায়। তখন দক্ষিণ ভিয়েতনামে ফো জনপ্রিয় হয়ে উঠে ,যদিও পূর্বে তা ওত জনপ্রিয় ছিল না। কেবল উত্তর ভিয়েতনামে আটকে না থাকার জন্য এখন ফো এর বিভিন্ন প্রকারভেদ দেখা যায়।
এদিকে উত্তর ভিয়েতনামে সমস্ত ফো এর দোকানের জাতীয়করণ হয়, এবং তারা পুরানো চালের নুডুলস ব্যবহার শুরু করে।রাস্তার দোকানীরা আমদানীকৃত আলুর ময়দা দিয়ে নুডুলস বানাতে বাধ্য হন, এসময়। পুঁজিবাদ হিসেবে চিহ্নিত হওয়ার জন্য দোকানীরা ভ্রাম্যমাণ না থেকে প্লাস্টিকের টুল ব্যবহার আরম্ভ করেন।
ভিয়েতনাম যুদ্ধের পর ,ভিয়েতনামী শরণার্থীরা ফোকে বিভিন্ন দেশে নিয়ে আসেন। ফো ফ্রান্স, যুক্তরাষ্ট্র, কানাডা সহ বিভিন্ন দেশের এশীয় উপনিবেশে ফো এর দোকান খোলা হয়। ১৯৮০ সালে ক্যালিফোর্নিয়ার অরেঞ্জ কাউন্টিতে প্রথম ফো এর দোকান খোলা হয়।
৯০ এর দশকে যুক্তরাষ্ট্র এবং ভিয়েতনামের সম্পর্ক উন্নয়নের সাথে সাথে ফো যুক্তরাষ্ট্রে জনপ্রিয়তা পায়। ২০০০ সালের দিকে ফো বছরে ৫০ কোটি মার্কিন ডলারের বেশি বিক্রি হয়। ফো এমনকি যুক্তরাষ্ট্রের বিভিন্ন কলেজের ক্যাফিটেরিয়াতেও পাওয়া যায়। সিএনএনের জরিপে ফো কে বিশ্বের ২৮ তম সুস্বাদু খাবার ধরা হয়।
ফো পরিবেশন করা হয় নির্দিষ্ট কাটের চালের নুডুলস,
মার্কিন যুক্তরাষ্ট্রের সাম্প্রতিক সময়ের গভর্নরদের তালিকা

নিচের তালিকাটি হচ্ছে মার্কিন যুক্তরাষ্ট্রের অঙ্গরাজ্য সমূহের বর্তমান সময়ের গভর্নরদের তালিকা। রাজ্যগুলোর মধ্যে
৩৩জন রিপাবলিকান, ১৬ জন ডেমোক্রেট এবং ১ জন কোন দলের অন্তভুর্ক্ত নয় যারা কিনা গর্ভনর পদে নিয়োজিত রয়েছে।
The following hold the gubernatorial offices of the United States territories and the mayoralty of the District of Columbia.
চীনের প্রদেশসমূহ

প্রদেশ (, "শেং") গণচীনের প্রশাসনিক বিভাজনের সর্বোচ্চ স্তর। অতীতে এটি প্রাদেশিক-স্তরের প্রশাসনিক বিভাগ (, "শেং চি শিংচেংছু") বা প্রথম-স্তরের প্রশাসনিক বিভাগ (, "ই চি শিংচেংছু") নামেও পরিচিত ছিল। সহজভাবে বলতে চীনে ২২টি প্রদেশ‌ ও ১টি অধীন‌ প্রদেশ (যার মধ্যে তাইওয়ান প্রদেশ অন্তর্ভুক্ত, গণপ্রজাতন্ত্রী চীন তাইওয়ানকে একটি প্রদেশ হিসেবে দাবী করলেও এটিকে নিয়ন্ত্রণ করে না।), ৪টি কেন্দ্রশাসিত পৌরসভা, ৫টি স্বায়ত্বশাসিত অঞ্চল এবং দুইটি বিশেষ প্রশাসনিক অঞ্চল রয়েছে।
গণপ্রজাতন্ত্রী চীন তাইওয়ান (বা থাইওয়ান) দ্বীপের ওপর সার্বভৌমত্ব দাবী করে, যদিও এটি প্রজাতন্ত্রী চীন সরকার কর্তৃক নিয়ন্ত্রিত। এছাড়াও প্রজাতন্ত্রী চীন কিছু সামুদ্রিক দ্বীপ নিয়ন্ত্রণ করে, যাদেরকে একত্রে মূল চীন ভূখণ্ডে ফুচিয়েন প্রদেশ নামে ডাকা হয়। এই দ্বীপগুলি আদিতে একীভূত ফুচিয়েন প্রদেশের অংশ ছিল, কিন্তু ১৯৪৯ সালে চীনা গৃহযুদ্ধ-পরবর্তী অচলাবস্থার পর থেকে এটি গণপ্রজাতন্ত্রী চীন ও প্রজাতন্ত্রী চীনের মধ্যে বিভক্ত হয়ে রয়েছে।
প্রতিটি প্রদেশে (হংকং ও মাকাউ নামক বিশেষ প্রশাসনিক অঞ্চলগুলি ব্যতীত) চীনের সাম্যবাদী দল বা কমিউনিস্ট পার্টির একটি প্রাদেশিক সমিতি (, "শেং ওয়েই") রয়েছে, এবং একজন দলীয় সচিব (, "শুচি") এর নিয়ন্ত্রণে থাকেন।
টীকা:
ঐতিহাসিক কাহিনী

ঐতিহাসিক কাহিনি একটি সাহিত্যবর্গ যেটাতে গল্পের ঘটনাগুলো ঘটে অতীতের কোনো স্থানে। ঐতিহাসিক কাহিনি শব্দবন্ধটি দ্ব্যর্থবোধক হতে পারে, কারণ প্রায়ই ঐতিহাসিক উপন্যাস বোঝাতে এটি প্রয়োগ করা হয়। প্রকৃতপক্ষে অন্যান্য বর্ণনাধর্মী মাধ্যম, যেমন পারফর্মিং আর্টস এবং দৃশ্যশিল্প- থিয়েটার, অপেরা, সিনেমা, টেলিভিশন, কমিকস ও গ্রাফিক নভেল সবকিছুর ক্ষেত্রেই শব্দবন্ধটি ব্যবহার করা যায়।
ঐতিহাসিক কাহিনির একটি অপরিহার্য উপাদান হলো এটি অতীতে সংঘটিত হবে এবং সেকালের রীতিনীতি ও সংস্কৃতির খুঁটিনাটি ফুটিয়ে তুলবে। লেখকেরা মাঝেমধ্যে উল্লেখযোগ্য ঐতিহাসিক ব্যক্তিত্বদেরকে গল্পে হাজির করেন, এতে পাঠক ধারণা করে নিতে পারে যে তারা কীভাবে যুগের সাথে মানিয়ে চলতেন। কিছু উপবর্গ, যেমন বিকল্প ইতিহাস বা ঐতিহাসিক ফ্যান্টাসিতে উপন্যাসের মধ্যে কল্পসাহিত্য বা অনৈতিহাসিক উপাদান মেশানো হয়।
ঐতিহাসিক কল্পকাহিনি কখনো কখনো পাঠকদের কাছে বস্তুনিষ্ঠতার অভাবে ও ইতিহাসগত ভুলের কারণে অভিযুক্ত হয়। কল্পকাহিনি এবং ঐতিহাসিকতার মধ্যে এই টানাপোড়নে পাঠক ও জনপ্রিয় সমালোচকরা বহু মন্তব্য করলেও পণ্ডিত সাহিত্য সমালোচকগণ এসব এড়িয়ে বর্গটিকে এর অন্যান্য থিমেটিক ও সাহিত্যিক আলোকে বিচার করে থাকেন।
পশ্চিমা সাহিত্য বর্গের সমসাময়িক এই ধারাটির ভিত্তি স্থাপন করেন ১৯ শতকে ইংরেজ স্যার ওয়াল্টার স্কট, ফরাসী অনরে দ্য বালজাক, মার্কিন জেমস ফেনিমোর কুপার এবং পরবর্তীতে রুশ লিও তলস্তয়। অবশ্য অনেক আগে থেকেই পাশ্চাত্যে গ্রীক ও রোমান সাহিত্যের উত্তরাধিকার সূত্রে এবং প্রাচ্যে লোককথা, মহাকাব্য বা নাটকের মধ্য দিয়ে "ইতিহাস" এবং "কল্পকাহিনি" মেশানোর একটি প্রচলন ছিল। ২০ শতকে এসে তাতে নতুনত্ব যোগ হয়।
ঐতিহাসিক উপন্যাস বলতে আসলে কী বোঝায় তা নিয়ে বহু সংজ্ঞা আছে। একদিকে দ্য হিস্টরিক্যাল নভেল সোসাইটি এই বর্গটিকে বলেছে "কোনো ঘটনা ঘটার অন্তত পঞ্চাশ বছর পরে তা নিয়ে লেখা" কাহিনি", অন্যদিকে সমালোচক সারা জনসন এধরনের উপন্যাসকে বলেছেন "গত ২০ শতকের মধ্যভাগের পূর্বে সংস্থাপিত কাহিনি […] যেটাতে লেখক ব্যক্তিগত অভিজ্ঞতার বদলে গবেষণা করে লেখেন।" আবার লিন্ডা অ্যাডামসন তার গ্রন্থপঞ্জী-সহায়ক বই "ওয়ার্ল্ড হিস্টরিকাল ফিকশন"-এর ভূমিকায় বলেছেন যে,ঐতিহাসিক উপন্যাসের "সাধারণ গৃহীত" সংজ্ঞা হলো: একটি উপন্যাস "যা লেখা হয়েছে এর অন্তত ২৫ বছর আগের সময়কাল নিয়ে"। তিনি আরো বলেন যে, কিছু লোক পুরনো দিনে লেখা উপন্যাগুলোকে ঐতিহাসিক উপন্যাস হিসেবে পড়ে, যে ধরনের লিখেছেন জেন অস্টেন (১৭৭৫-১৮১৭)
আইন অমান্য

আইন অমান্য হচ্ছে কোনো সরকার বা দখলদারি বৈদেশিক শক্তি কর্তৃক প্রযুক্ত নির্দিষ্ট আইন বা আদেশকে সক্রিয়ভাবে প্রত্যাখ্যান করা বা মেনে না নেওয়া বা না চলাকে বুুুুঝায়। আইন অমান্য একধরনের আচার বা প্রতীকী ব্যবস্থা যাতে পুরো রাষ্ট্রীয় আইন কাঠামোর পরিবর্তে শুধু কতকগুলো নির্দিষ্ট আইনকে অমান্য করা হয়। আইন অমান্যকে প্রায়শই অহিংস প্রতিরোধ ব্যবস্থা হিসেবে আখ্যায়িত করা হয়।
ইতিহাস পর্যালোচনা করে দেখা যায় যে, মিশরীয়রা সর্বপ্রথম আইন অমান্য প্রথা চালু ও বাস্তবায়ন করে দখলদারি ব্রিটিশ ঔপনিবেশিক শক্তির বিরুদ্ধে ১৯১৯ সালে। আইন অমান্য হচ্ছে অনৈতিক আইন ও শাসনের বিরুদ্ধে জনগণের এক স্বতঃস্ফূর্ত বিদ্রোহী আচরণ। এই ব্যবস্থাটি ভারতের অহিংস প্রতিরোধ আন্দোলন (মহাত্মা গান্ধির ভারত স্বাধীনতা আন্দোলন), চেকোস্লোভাকিয়ার ভেলভেট রিভোল্যুশন এবং পূর্ব জার্মানীর জনগণের কমিউনিস্ট সরকার বিরোধী আন্দোলনে ব্যবহৃত হয়েছিল।
দক্ষিণ আফ্রিকার বর্ণবাদ বিরোধী আন্দোলন, আমেরিকার মানবাধিকার আন্দোলন, ২০০৩ সালে জর্জিয়ার গোলাপ বিপ্লব এবং ২০০৪ সালে ইউক্রেনের অরেঞ্জ বিপ্লবে আইন অমান্য ব্যবস্থা প্রয়োগ করা হয়েছিল। এছাড়াও বিশ্বের বিভিন্ন আন্দোলন সংগ্রামে আইন অমান্য প্রথা পালন করা হয়।
আইন অমান্য-র অন্যতম প্রাচীন চিত্রায়ন ঘটেছিল সফোক্লিস এর নাটক এন্টিগোনে, যেখানে থেবস এর সাবেক রাজা ওডিপাস এর মেয়ে এন্টিগোন অভিযোগ করেন যে, থেবস এর বর্তমান রাজা ক্রেওন তার মৃতভাই পলিনিস এর যথাযথ সৎকারে বাঁধা প্রদান করছে। এন্টিগোন একটি জ্বালাময়ী বক্তৃতায় বলেন যে, তাকে অবশ্যই তার নীতিবোধের ওপর ভিত্তি করে ভাইয়ের সৎকার করতে হবে, এক্ষেত্রে প্রচলিত নিয়ম প্রযোজ্য হবে না। তিনি আরো বলেন যে, তিনি মোটেও ক্রেওনের ভয়ে ভীত নন বরং তিনি ভয় করছেন নিজের বিবেকের দংশঙ্কে কারণ তিনি যদি নীতিভ্রষ্ট হয়ে ভাইয়ের সৎকার করেন তাহলে নিজেকে নিজে ক্ষমা করতে পারবেন না।
ভেজা চোখ

ভেজা চোখ শিবলি সাদিক পরিচালিত ১৯৮৮ সালের রোমান্টিক-নাট্য চলচ্চিত্র। ছবিটির চিত্রনাট্য লিখেছেন পরিচালক নিজে এবং সংলাপ লিখেছেন জিয়া আনসারী। গীতবিতানের ব্যানারে ছবিটি প্রযোজনা করেছেন মোহাম্মদ ইকবাল হোসেন। এতে অভিনয় করেছেন ইলিয়াস কাঞ্চন, চম্পা, শেখ আবুল কাশেম মিঠুন, নীপা মোনালিসা প্রমুখ।
বেবি জয়া আশা চরিত্রে অভিনয় করে ১৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে বিশেষ পুরস্কার অর্জন করে।
"ভেজা চোখ" চলচ্চিত্রের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন এন্ড্রু কিশোর, শেখ ইসতিয়াক, রুনা লায়লা, আবিদা সুলতানা। নক্ষত্র'র করা "বাংলা সিনেমায় প্রেমের সেরা একুশটি গান" তালিকায় এন্ড্রু কিশোরের গাওয়া এই ছবির "জীবনের গল্প আছে বাকি অল্প" গানের অবস্থান সপ্তম।
জাতীয় চলচ্চিত্র পুরস্কার
লিয়াওনিং

লিয়াওনিং () গণপ্রজাতন্ত্রী চীনের একটি প্রদেশ। এটি দেশটির উত্তর-পূর্ব অংশে অবস্থিত। ১৯০৭ সালে "ফেংথিয়েন" নামে প্রদেশটি প্রতিষ্ঠিত হয়। ১৯২৯ সালে এর নাম বদলে লিয়াওনিং রাখা হয়। সেসময় মাঞ্চু ভাষায় এটি মুকদেন নামেও পরিচিত ছিল। জাপানি-মাঞ্চু শাসনের সময় এর নাম বদলে ১৯০৭ সালের নামে ফেরত যাওয়া হয়, কিন্তু ১৯৪৫ সালে এবং ১৯৫৪ সালে আবারও এর নাম লিয়াওনিং করা হয়।
লিয়াওনিং উত্তর-পূর্ব চীনের মাঞ্চুরিয়া অঞ্চলের দক্ষিণতম অংশ। আকৃতি ও কৌশলগত অবস্থানের কারণে চীনা ভাষায় এটি "সোনালী ত্রিভুজ" নামেও পরিচিত। প্রদেশটির দক্ষিণে আছে পীত সাগর, কোরিয়া উপসাগর ও বোহাই সাগর, দক্ষিণ-পূর্বে আছে উত্তর কোরিয়ার উত্তর পিয়ংগান ও চাগাং প্রদেশগুলি, উত্তর-পূর্বে চিলিন প্রদেশ, দক্ষিণ-পশ্চিমে হপেই প্রদেশ, এবং উত্তর-পশ্চিমে অন্তর্দেশীয় মঙ্গোলিয়া। ইয়ালু নদী উত্তর কোরিয়ার সাথে প্রদেশটির সীমানা নির্ধারণ করেছে। নদীটি লিয়াওনিং প্রদেশের তানতোং শহর এবং উত্তর কোরিয়ার সিনুজু শহরের মধ্য দিয়ে প্রবাহিত হয়ে কোরীয় উপসাগরে পতিত হয়েছে।
জিডিপি বিচারে এই রাজ্য ভারতের সেরা মহারাষ্ট্রের রাজ্যের সমতুল্য।
রাষ্ট্যায়ত্ত শেনিয়াং উড়োজাহাজ সংস্থা এখানে অবস্থিত। এখানে শেনিয়াং জে-১১, জে-১৬, জে-৩১ যুদ্ধবিমান, ডব্লিউএস-১০ ইঞ্জিন প্রস্তুত করা হয়।
পীতসাগর তীরবর্তী রাজ্যের প্রধান বন্দর ডালিয়ান এ অবস্থিত দেশটির বৃহত্তম জাহাজ নির্মাণকারী ডালিয়ান শিপবিল্ডিং ইন্ডাস্ট্রি কোম্পানি। এটি পিপলস লিবারেশন আর্মি নৌবাহিনী অধিকৃত। ১৯৬০ - ৭০ দশকে এখানে চীন তার প্রথম গাইডেড মিসাইল ডুবোজাহাজ ও বিনাশকারী যুদ্ধজাহাজ তৈরী করে। সোভিয়েত থেকে ধার নেয়া রণতরীর রূপান্তর করে দেশটির প্রথম রণতরী লিয়াওনিং (চীনা বিমানবাহী রণতরী) র ২০১৪ সালে আবির্ভাব ঘটে এই বন্দরে। ২০১৭ সালে চীনের নিজস্ব রণতরী চীনা বিমানবাহী রণতরী শানতুং-এর নির্মাণ হয় এখানে।
ট্র‌্যাশ ডাভ্‌স

ট্র্যাশ ডাভ্‌স বা ট্র্যাশ পায়রা (ইংরেজি: Trash Doves) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।
ফ্লোরিডার শিল্পী এবং এডোবি ক্রিয়েটিভ বিশেষজ্ঞ সিড ওয়েলার এই স্টিকার সিরিজটি নির্মাণ করেন। অফিসিয়ালি ফেসবুকে এটি ৩১ জানুয়ারি ২০১৭ তারিখে প্রকাশ পায় যার মধ্যে কিছু স্থির চিত্র এবং মাথা ঝাঁকানো জনপ্রিয় কবুতরের অ্যানিমেশনটি উল্লেখযোগ্য।
সম্প্রতি ৭ ফেব্রুয়ারি ২০১৭ সালে আকষ্মিকভাবে স্টিকার গুলো থাইল্যান্ডে ছড়িয়ে যেতে থাকে। এটা মূলত ফেসবুকে একটি ভিডিও পোস্টের মাধ্যমে শুরু হয়েছিলো যা মাত্র ৫ দিনে ৩৭ লক্ষ বার দেখা হয়েছিলো। এখন এই মিমকে অফিসিয়ালি বিভিন্ন মিডিয়াতে স্প্যাম হিসেবে গণ্য করা হয় এবং অন্যান্য সামাজিক যোগাযোগ মাধ্যম যেমন ইউটিউব, রিডিট এবং টুইটারে এই ব্যাপারে প্রতিদিন প্রচুর পরিমাণে নতুন ভিডিও যুক্ত হচ্ছে।
ডিমাপুর বিমানবন্দর

ডিমাপুর বিমানবন্দর হল উত্তর-পূর্ব ভারত -এর নাগাল্যান্ড রাজ্যের একটি বিমানবন্দর।এই বিমানবন্দরটি দ্বিতীয় বিশ্ব যুদ্ধের সময় নির্মিত হয়।এটি নাগাল্যান্ডের একমাত্র বিমানবন্দর।এই বিমানবন্দর একই সময়ে ৫০০ জন আগমনকারি ও ৩০০ জন গমনকারি যাত্রী ধারণ করতে পারে।বর্তমানে বিমানবন্দরটিকে অন্তর্জাতিক মানের বিমানবন্দরে উন্নিত করার কথা চলছে।
শিনচিয়াং

শিনচিয়াং (; ; ), যা সরকারীভাবে শিনচিয়াং উইগুর স্বায়ত্বশাসিত অঞ্চল নামেও পরিচত, চীনের উত্তর-পশ্চিম অংশে অবস্থিত একটি প্রাদেশিক স্তরের স্বায়ত্বশাসিত অঞ্চল। এটি চীনের বৃহত্তম প্রশাসনিক বিভাগ এবং সারা বিশ্বের মধ্যে ৮ম বৃহত্তম দেশের বিভাগ। এটির আয়তন ১৬ লক্ষ বর্গকিলোমিটারেরও বেশি (৬ লক্ষ ৪০ হাজার বর্গমাইল)।
শিনচিয়াং ভৌগোলিকভাবে প্রধান দুটিভাগে গঠিত, ঐতিহাসিকভাবে এবং জাতিগতভাবে বিভিন্ন ঐতিহাসিক নামের সঙ্গে স্বতন্ত্র অঞ্চলের, জাঙ্গারিয়া তিয়ানশান পর্বতমালার উত্তরে এবং তিয়ানশান পাহাড়ের দক্ষিণে তারিম বেসিন। ১৮৮৪ সালে কিংগ চীন একটি রাজনৈতিক সত্তায় একত্রিত হওয়ার আগে শিনচিয়াং প্রদেশ নামকরণ করে।
মহিলা ক্রিকেট বিশ্বকাপ বাছাইপর্ব

আইসিসি মহিলা ক্রিকেট বিশ্বকাপ বাছাইপর্ব হলো একটি আন্তর্জাতিক ক্রিকেট প্রতিযোগিতা। এর মাধ্যমে মহিলা ক্রিকেট বিশ্বকাপের জন্য দল বাছাইয়ের চূড়ান্ত প্রক্রিয়া সম্পন্ন করা হয়।
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
উদ্বোধনী আসর আইডব্লিউসিসি’র ব্যবস্থাপনায় আইডব্লিউসিসি ট্রফি নামে পরিচিত ছিল। তবে, আইডব্লিউসিসি ২০০৫ সালে আন্তর্জাতিক ক্রিকেট কাউন্সিলের (আইসিসি) সাথে একীভূত হয় ও অন্য সকল আসর শুধুই বিশ্বকাপ বাছাইপর্ব নামে পরিচিত হতে থাকে। দল সংখ্যা ও বাছাইপর্বের স্থান নির্ধারণ প্রক্রিয়া প্রত্যেক প্রতিযোগিতাতেই ভিন্ন হয়েছে। ২০০৩ সালে দুইটি স্থান নির্ধারণী খেলার জন্য ছয় দল ও পরবর্তী ২০০৮ সালের আসরে আট দলকে ঐ দুইটি স্থানের জন্য প্রতিদ্বন্দ্বিতায় অবতীর্ণ হতে হয়েছে। ২০১১ সালের আসরে দশ দলকে তিনটি স্থানের জন্য ও ২০১৭ সালের প্রতিযোগিতায় অংশগ্রহণকারী দশ দলকে চারটি স্থানের জন্য অবতীর্ণ হতে হয়েছে।
বশির আহমেদ (বীর প্রতীক)

বশির আহমেদ (জন্ম: ৩ জুলাই, ১৯৪৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
বশির আহমেদের জন্ম ফেনী জেলার ছাগলনাইয়া উপজেলার দক্ষিণ বল্লবপুর গ্রামে। তার বাবার নাম ছফর আলী খন্দকার এবং মায়ের নাম নূরের নাহার বেগম। তার স্ত্রীর নাম মঞ্জুরা বেগম। তাদের দুই ছেলে, দুই মেয়ে।
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন বশির আহমেদ। ১৯৭১ সালে সৈনিক হিসেবে কর্মরত ছিলেন জয়দেবপুরে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন। স্বাধীনতার পর বাংলাদেশ সেনাবাহিনীতেই চাকরি করেন। অনারারি ক্যাপ্টেন হিসেবে অবসর নেন তিনি।
১৯৭১ সালের ২৪ সেপ্টেম্বর হবিগঞ্জ জেলার অন্তর্গত কালেঙ্গা জঙ্গল নিয়মিত মুক্তিবাহিনীর একদল মুক্তিযোদ্ধা গোপনে অবস্থান করছিলেন। ২১ সেপ্টেম্বর তারিখে একদল পাকিস্তানি সেনা কালেঙ্গা জঙ্গলে আসে। সেদিন মুক্তিযোদ্ধারা তাদের আক্রমণ করেননি। তবে মুক্তিযোদ্ধাদের পেতে রাখা মাইনের আঘাতে দু-তিনজন পাকিস্তানি সেনা হতাহত হয়। পরদিন পাকিস্তানি সেনারা আবার সেখানে আসে। এদিনও মুক্তিযোদ্ধারা তাদের কোনো বাধা দেননি। 
২৪ সেপ্টেম্বর মুক্তিযোদ্ধারা সিন্দুরখান-কালেঙ্গার রাস্তার দুই পাশে অ্যামবুশ পেতে পাকিস্তানি সেনাদের জন্য অপেক্ষা করতে থাকেন। তারা আগেই খবর পেয়েছিলেন পাকিস্তানিরা আসবে। মুক্তিযোদ্ধারা পাহাড়ের যেসব স্থানে অবস্থান নিয়েছিলেন, সেখান থেকে অগ্রসরমাণ পাকিস্তানি সেনাদের বেশির ভাগ দেখা যাচ্ছিল। তাদের সামনে ছিল ২২-২৫ জন রাজাকার। মুক্তিযোদ্ধারা রাজাকারদের ওপর আক্রমণ করেননি। রাজাকাররা কোনো বাধা না পাওয়ায় পাকিস্তানি সেনারা বেশ নিশ্চিত মনে এবং বেপরোয়াভাবে অগ্রসর হচ্ছিল। তারা অ্যামবুশের মধ্যে আসামাত্র মুক্তিযোদ্ধারা একযোগে আক্রমণ চালান। অ্যামবুশের মধ্যে পড়া বেশির ভাগ পাকিস্তানি সেনা মুক্তিযোদ্ধাদের আক্রমণে নিহত হয়। তারা প্রতিরোধের কোনো সুযোগই পায়নি।
রাস্তার দুই পাশে ছিল ছোট ছোট পাহাড়। অ্যামবুশের জন্য উপযুক্ত স্থান ছিলো। বশির আহমেদসহ একদল মুক্তিযোদ্ধা অবস্থান নিলেন পাহাড়ের বিভিন্ন স্থানে। ওত পেতে তারা অপেক্ষা করতে থাকলেন পাকিস্তানি সেনাদের জন্য। পাকিস্তানি সেনারা অস্ত্রের আওতায় আসামাত্র গর্জে উঠল তাদের সবার অস্ত্র। পাকিস্তানি সেনারা প্রতিরোধের কোনো সুযোগই পেল না। নিহত হলো বেশির ভাগ। পাকিস্তানি সেনারা আসছিল বিস্তৃত এলাকাজুড়ে। অনেকে অ্যামবুশের বাইরে ছিল। তারা পাল্টা আক্রমণ চালিয়েও তেমন সুবিধা করতে পারেনি। কারণ, মুক্তিযোদ্ধারা পরিখা খনন করে তার ভেতরে ছিলেন। অ্যামবুশে পাকিস্তানি সেনাবাহিনীর একজন অফিসারসহ ৬০-৭০ জন নিহত হয়। মুক্তিযোদ্ধাদের পক্ষে আবদুল মান্নান (বীর উত্তম) শহীদ হন। এই অ্যামবুশে বশির আহমেদ যথেষ্ট সাহস ও বীরত্ব প্রদর্শন করেন।
কিংশুক দেবনাথ

কিংশুক দেবনাথ (জন্ম: ৮ই মে ১৯৮৫) একজন ভারতীয় পেশাদার ফুটবলার। উনি মোহনবাগানে রক্ষণভাগে খেলেন।
আণবিক জীববিজ্ঞান

আণবিক জীববিদ্যা হলো জীববিজ্ঞানের একটি শাখা যা আণবিক সংশ্লেষণ, পরিবর্তন, প্রক্রিয়া ও মিথস্ক্রিয়া সহ কোষের মধ্যেকার জৈবিক কার্যকলাপের আণবিক ভিত্তি বোঝার চেষ্টা করে। বিজ্ঞানের এই শাখায় কোষের বিভিন্ন অঙ্গাণু জীবজ অণুর সাথে জৈবিক সম্পর্ককের বিষয়ে আলোচনা করা হয়, যার মধ্যে ডিএনএ, আরএনএ ও প্রোটিনের পারস্পরিক সম্পর্ক এবং তাদের জৈব বিশ্লেষণ এবং পারস্পরিক ক্রিয়া প্রতিক্রিয়াকেও বোঝানো হয়।
আণবিক জীববিজ্ঞানের গবেষণাতে নির্দিষ্ট কিছু পন্থা ব্যবহৃত হয় এবং একাজে জৈব রসায়ন ও বংশগতি থেকেও বিভিন্ন উপায় ও পন্থা অণুসরণ করা হয়। এই শৃঙ্খলার মাঝে কোনো বিশেষ পথ বর্তমানে নেই। ডান পাশের চিত্রে একটি সম্ভাব্য পারস্পরিক সম্পক দেখানো হয়েছে।
আণবিক জীববিজ্ঞানের কেন্দ্রীয় প্রামাণিকতা একটি জৈবিক সিস্টেমের মধ্যে জিনগত তথ্যের প্রবাহের ব্যাখ্যা। এটি প্রায়শই এভাবে বলা হয় যে "ডিএনএ আরএনএ তৈরি করে, এবং আরএনএ প্রোটিন তৈরি করে".
আণবিক ক্লোনিং হল আণবিক জীববিজ্ঞানের প্রোটিন ফাংশন অধ্যয়নএর সবচেয়ে মৌলিক কৌশল।এই প্রক্রিয়ায় PCR ও restriction enzyme ব্যবহার করে plasmid ( expression vector)এ পছন্দময় proteinএ ডিএনএ কোডিং কে ক্লোন তৈরি করা হয়।একটি vectorএর ৩টি বৈশিষ্ট আছেঃ রেপ্লিকেশন এর স্থান, একটি মাল্টিপল ক্লোনিং সাইট (এমসিএস), এবং একটি নির্বাচনী মার্কার সাধারণত অ্যান্টিবায়োটিক প্রতিরোধী।
১৯৩০-এর দশকে আণবিক জীববিদ্যার আবির্ভাব ঘটে, যা জৈব রসায়ন, জিনতত্ত্ব এবং জৈবপদার্থবিদ্যা সম্পর্কিত ক্ষেত্রগুলির মধ্যে বিকশিত হয়; আজ এটি সেই ক্ষেত্রগুলির সাথে ঘনিষ্ঠভাবে জড়িত। যদিও আণবিক জীববিদ্যা ১৯৩০ সালে প্রতিষ্ঠিত হয়, কিন্তু ""মলিকিউলার বায়োলজি"" বা "আণবিক জীববিদ্যা" শব্দটি ১৯৩৮ সাল পর্যন্ত অপরিচিত ছিল এবং এই শব্দটি বিজ্ঞানী ওয়ারেন ওয়েভার প্রথম ব্যবহার করেন, যিনি রকফেলার ফাউন্ডেশনে প্রাকৃতিক বিজ্ঞানের পরিচালক হিসাবে কাজ করছিলেন। তিনি বিশ্বাস করতেন যে, জীববিদ্যা সম্পর্কে উল্লেখযোগ্য পরিবর্তন একটি নির্দিষ্ট সময়ের মধ্যে সাম্প্রতিক অগ্রগতি দেওয়ায় ছিল এক্স-রে ক্রিস্টালোগ্রাফি।
বেগম বদরুন্নেসা সরকারি মহিলা কলেজ

বেগম বদরুন্নেসা সরকারি মহিলা কলেজ বাংলাদেশের রাজধানী ঢাকা শহরে অবস্থিত একটি মহিলা কলেজ। সচরাচর একে বদরুন্নেসা কলেজ বলা হয়। এটি ঢাকার বকশিবাজার এলাকায় অবস্থিত।
ব্রিটিশ শাসনের শেষদিকে তৎকালীন ইডেন ভবনে ১৯৪০ সালে এই কলেজটি ইডেন স্কুল ও কলেজ নামে স্থাপিত হয়েছিল। দেশ বিভাগের পর ১৯৪৮ সালে এটি সাত নম্বর বকশিবাজারে স্থানান্তরিত হয় এবং তখন থেকেই কলেজটি প্রথম সরকারি কলেজ হিসেবে যাত্রা শুরু করে। ১৯৬৪ সাল পর্যন্ত কলেজটি ইডেন কলেজ নামে পরিচিতি পায়। পরবর্তীতে আজিমপুরের নতুন ভবনে ডিগ্রী শাখা চালু হলে নতুন ভবনটি ইডেন কলেজ নাম ধারণ করে এবং বকশিবাজারের এই কলেজটি গভ: ইন্টারমিডিয়েট কলেজ হিসেবে পরিচিতি লাভ করে। এরপর ১৯৬৮ সালে এখানে ডিগ্রী কোর্স চালু হলে ১৯৬৯ সালের শেষদিকে এই কলেজের নাম হয় ঢাকা গভর্নমেন্ট গার্লস কলেজ। ১৯৭৪ সালে বাংলাদেশের প্রথম শিক্ষা প্রতিমন্ত্রী বেগম বদরুন্নেসা আহমেদ-এর মৃত্যুর পর তার নামানুসারে কলেজটির পুনরায় নামকরণ করা হয় বেগম বদরুন্নেসা সরকারি মহিলা কলেজ। নারী জাতির কল্যাণের জন্য বেগম বদরুন্নেসা অনেক গঠনমূলক কাজ করে গেছেন। ১৯৫৩ খ্রিষ্টাব্দে তিনি সমাজ সেবার জন্য রাণী এলিজাবেথ করোনেশর মেডেল এবং ১৯৯৯ সালে মরণোত্তর স্বাধীনতা দিবস পদক লাভ করেন।
১৯৯২ সালে জাতীয় বিশ্ববিদ্যালয় প্রতিষ্ঠিত হলে কলেজটিকে জাতীয় বিশ্ববিদ্যালয় এর অধিভূক্ত করা হয়। ২০১৬ সালে প্রধানমন্ত্রী শেখ হাসিনা এর নির্দেশে এই কলেজসহ আরও ৬টি কলেজকে ঢাকা বিশ্ববিদ্যালয় এর অধিভূক্ত করা হয়। এরপর ২০২৫ সালের জানুয়ারিতে এই অধিভুক্ত বাতিল করা হয়।
কলা অনুষদ
সামাজিক বিজ্ঞান অনুষদ
ব্যাবসায় প্রশাসন অনুষদ
বিজ্ঞান অনুষদ
ভারী ধাতু

ভারী ধাতু সাধারণত সেই ধাতুসমুহ যাদের ঘনত্ব, পারমাণবিক ভর অথবা পারমাণবিক সংখ্যা অনেক বেশি। ভারী ধাতু হওয়ার মানদন্ড বিভিন্ন ক্ষেত্রে বিভিন্ন রকম হয়। যেমন, ধাতুবিদ্যায় ঘনত্বের ভিত্তিতে সঙ্গায়িত করা হয়, পদার্থ বিজ্ঞানে যেখানে পারমাণবিক সংখ্যাই পার্থক্য নির্ণায়ক আবার রসায়নবিদরা রসায়নিক বৈশিষ্টের ওপর আরো জোর দেন। এর অনেক সংজ্ঞা থাকলেও সবচেয়ে বেশি গৃহীত সংজ্ঞা হল, যে মৌলের ঘনত্ব ৫ গ্রাম/সে.মি. এর বেশি তারাই ভারী ধাতু।
সবচেয়ে কাছের পরিচিত ভারী ধাতুগুলো লোহা, তামা ও টিন আর দামী ভারী ধাতুগুলো হল রুপা, সোনা ও প্লাটিনাম। ১৮০৯ সালের আগে থেকে হালকা ধাতু যেমন, ম্যাগনেসিয়াম, অ্যালুমিনিয়াম ও টাইটানিয়াম এবং পাশাপাশি ভারী ধাতু যেমন, গ্যালিয়াম, থ্যালিয়াম ও হ্যাফনিয়াম আবিষ্কৃত হয়েছিল।
এদের কিছু আছে যেগুলো পরিপোষক পদার্থ (যেমন- লোহা, কোবাল্ট ও দস্তা) আর কিছু কম ক্ষতিকারক (যেমন, রুথিনিয়াম, রূপা ও ইন্ডিয়াম) কিন্তু কিছু আছে যেগুলোর বেশি পরিমাণ বিষাক্ত। অন্যান্য কিছু আছে যেগুলো বিষাক্ত যেমন- ক্যাডমিয়াম, মার্কারি ও সীসা। খনি, শিল্প বর্জ্য এবং কৃষিজ অবশিষ্ট্য এই বিষক্রিয়ার সম্ভাব্য উৎস।
তুলনামুলকভাবে ঘন হওয়ায় হালকা ধাতু থেকে কম প্রতিক্রিয়াশীল এবং হাইড্রক্সাইড ও সালফাইডের তুলনায় অনেক কম দ্রবণীয়। যদিও হালকা ধাতু থেকে ভারী ধাতু আলাদা করা সহজ কিন্তু কিছু হালকা ধাতু(বেরিলিয়াম, স্ক্যানডিয়াম, টাইটানিয়াম)র ভারী বৈশিষ্ট আছে আবার কিছু ভারী ধাতু(তামা, পারদ, সীসা)র হালকা বৈশিষ্ট আছে।
ভারী ধাতুগুলো তুলনামুলকভাবে ভূূত্বকে দুর্লভ কিন্তু আমাদের আধুনিক জীবনের বহু ক্ষেত্রে ব্যবহৃত। গলফ ক্লাব, গাড়ি, এন্টিসেপ্টিক্স, স্বপরিষ্কারক ওভেন, সৌর প্যানেল, মুঠোফোন ও কণা ত্বরক এ ব্যবহৃত হয়।
ভারী ধাতু নির্ণয় করার জন্য ব্যাপকভাবে গৃহীত কোন সংজ্ঞা নেই। ঘনত্বের ক্ষেত্রে শর্ত হচ্ছে ৩.৫ গ্রা./সে.মি. থেক ৭ গ্রা./সে.মি.। পারমাণবিক ওজনের ক্ষেত্রে সোডিয়াম(২৩)এর চেয়ে বেশি বা ৪০( s ও f ব্লক ধাতু বাদে) এর বেশি বা ২০০(মারকিউরি থেকে) এর বেশি ।
চিহ্নিত পরিমাণ কিছু ভারী ধাতু, বেশির ভাগ চতুর্থ পর্যায়ের ধাতুগুলো নির্দিষ্ট কিছু জৈব প্রক্রিয়ার জন্য দরকারী। এগুলো হল- লোহা, তামা ( অক্সিজেন ও তড়িৎ সংবহন), কোবাল্ট (জটিল সংশ্লেষন ও কোষীয় বিপাক) , দস্তা (হাইড্রোলাইজেশন), ভ্যানাডিয়াম, ম্যাঙ্গানিজ (এনজাইম কার্যকারিতা), ক্রোমিয়াম (গ্লুকোজ সদ্ব্যবহার), নিকেল (কোষের বৃদ্ধি), আর্সেনিক (কিছু প্রাণির বিপাকীয় বৃদ্ধি) ও সেলেনিয়াম(হরমোন তৈরী)। পঞ্চম ও ষষ্ঠ পর্যায়ের কিছু ভারী ধাতু পুষ্টিগতভাবে কম প্রয়োজনীয় এবং কম পরিমাণে থাকে। পঞ্চম পর্যায়ের, মলিবডেনাম জারণ-বিজারণ বিক্রিয়ার অনুঘটক; ক্যাডমিয়াম সামুদ্রিক ডায়াটমের ক্ষেত্রে কাজ করে। ষষ্ঠ পর্যায়ের টাংস্টেন ব্যাক্টেরিয়ার বিপারকীয় কাজে সাহায্য করে। ৭০ কেজি ওজনের মানবদেহে গড়ে ০.০১% ভারী ধাতু থাকে।
ভারী ধাতু মাঝে মাঝে খুবই ক্ষতিকর অথবা পরিবেশের জন্য ক্ষতিকারক হয়। কিছু ভারী ধাতু বেশি পরিমাণে হলে অথবা নির্দিষ্ট গঠনে থাকলে বিষাক্ত হয়।
অনেক সময় ক্রোমিয়াম, আর্সেনিক, ক্যাডমিয়াম, পারদ ও সীসার অধিক ব্যবহার ও এদের কিছু রাসায়নিক গঠন পরিবেশে বিষক্রিয়ার সৃষ্টি করে। উদাহরনসরুপ, ষড়যোজী ক্যাডমিয়াম পারদ বাষ্প বা অনেক পারদ যৌগের মত বিষাক্ত হতে পারে। ক্রোমিয়াম (ষড়যোজী গঠনে) আর ক্যান্সারের জন্য দায়ী; ক্যাডমিয়াম হাড়ের রোগ সৃষ্টি করে; পারদ ও সীসা কেন্দ্রীয় স্নায়ুতন্ত্রে ক্ষতি করে।
কিরীটেশ্বরী মন্দির

কিরীটেশ্বরী মন্দির হল হিন্দুধর্মের শাক্ত মতের পবিত্র তীর্থ শক্তিপীঠগুলির অন্যতম। এটি ভারতের পশ্চিমবঙ্গের মুর্শিদাবাদ জেলার লালবাগ কোর্ট রোড রেলওয়ে স্টেশনের ৩ মাইল দূরে 'কিরীটকণা' (বা 'কিরীটকোণা') গ্রামে অবস্থিত। রাঢ় বাংলার প্রাচীন পীঠস্থানগুলির মধ্যে কিরীটকণা অন্যতম; যদিও বর্তমান মন্দিরটি বেশি পুরানো নয়। এই মন্দিরের নিকটে একাধিক মন্দির আছে। তান্ত্রিকমতে, এখানে দেবী দাক্ষায়ণী সতীর 'কিরীট' অর্থাৎ মুকুটের কণা পতিত হয়েছিল। যেহেতু এখানে দেবীর কোনও অঙ্গ পতিত হয়নি, তাই এই স্থানকে অনেক তন্ত্রবিদ্ 'পূর্ণ পীঠস্থান' না বলে 'উপপীঠ' বলে থাকেন। এই পীঠে দেবী 'বিমলা' এবং তার ভৈরব 'সম্বর্ত' নামে পূজিত হন।
লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী সতীর দেহের নানান অঙ্গ ও অলঙ্কার প্রস্তরীভূত অবস্থায় রক্ষিত আছে। "শক্তি" অর্থাৎ প্রত্যেক "পীঠস্থানে" পূজিতা দেবী, যিনি দাক্ষায়ণী, দুর্গা বা পার্বতীর বিভিন্ন রূপ; "ভৈরব" অর্থাৎ ঐ দেবীর স্বামী (সঙ্গী), যারা প্রত্যেকেই শিবের বিভিন্ন রূপ; "দেহ খণ্ড বা অলঙ্কার" অর্থাৎ সতী দেবীর শরীরের বিভিন্ন অংশ বা অলঙ্কার যা ভগবান বিষ্ণুর সুদর্শন চক্র দ্বারা ছেদনের পর সেই "পীঠস্থানে" পতিত হয়েছিল। সাধারণত ৫১টি শক্তিপীঠের কথা বলা হয়ে থাকলেও, শাস্ত্রভেদে পীঠের সংখ্যা ও অবস্থান নিয়ে মতভেদ আছে।
শাক্তধর্মে এই স্থান একটি প্রাচীন মহাপীঠ হিসাবে প্রসিদ্ধ। পাঠান-মুঘল শাসনকালেও এই স্থানের খ্যাতি ছিল। রিয়াজুস সালতীন গ্রন্থে ও রেনেলের কাশীমবাজার দ্বীপের মানচিত্রে কিরীটকোণাকে 'তীরতকোণা' বলে উল্লেখ করা হয়েছে।
পৌষ মাসের প্রতি মঙ্গলবার এখানে দেবী কিরীটেশ্বরীর মেলা বসে। মন্দিরে দেবীর কোনও প্রতিমূর্তি নেই, একটি উঁচু পাথরের উপর বেদী আছে; এই বেদীর উপর আরেকটি ছোট বেদী আছে যা দেবীর কিরীট বলে পূজা করা হয়। কিরীটেশ্বরী মন্দিরের চারিদিকে অনেক ছোট-ছোট মন্দির আছে; তারমধ্যে একটি চারচালা মন্দিরকে সপ্তদশ শতাব্দীর তৈরি বলে মনে করা হয়। রাজা রাজবল্লভের প্রতিষ্ঠিত শিবমন্দিরও এখানে আছে। গ্রামের মধ্যে গুপ্তমঠ নামে এক নতুন মন্দিরে কিরীটেশ্বরীর পূজার ব্যবস্থা আছে। নাটোরের সাধন-অনুরাগী রাজা রামকৃষ্ণ বড়নগর থেকে এখানে আসতেন। এখনও মন্দির-প্রাঙ্গনে দুটি পাথরখণ্ড দেখা যায়, যার উপর বসে রাজা রামকৃষ্ণ সাধনা করতেন। কথিত আছে মুর্শিদাবাদের নবাব মীর জাফর আলী খান কুষ্ঠরোগগ্রস্ত হলে শেষ জীবনে তার হিন্দু দেওয়ানের পরামর্শ অনুযায়ী কিরীটেশ্বরী দেবীর চরণামৃত পান করার ইচ্ছা প্রকাশ করেছিলেন।
অনেকের মতে দেবীর ভৈরব 'সম্বর্ত' বলে যে মূর্তিটি পূজা করা হয়, সেটি আসলে একটি বুদ্ধমূর্তি। যা মূর্তি রাঢ়ের এই অঞ্চলের সঙ্গে বৌদ্ধসংস্কৃতির পরিচয় দেয়।
১১৭৭ বঙ্গাব্দে বিজয়রাম সেন রচিত 'তীর্থ-মঙ্গল' কাব্যে কিরীটেশ্বরীর বর্ণনা আছেঃ
<poem>
কিরীটেশ্বরী পূজা দিতে গেলা শীঘ্রগতি।
কথোগুলি বাত্রী গেলা কর্ত্তার সংহতি।।
মহাসরঞ্জাম সঙ্গে গিয়া কিরীটকোণা।
দেবীকে প্রণাম কৈল দিয়া কিছু সোনা।।
ষোড়শোপচারে পূজা কৈল ভগবানে।
দক্ষিণা করিলা কত কৈল বিতরণে।।
</poem>
দুলাভাই জিন্দাবাদ

দুলাভাই জিন্দাবাদ ২০১৭ সালে মুক্তি পাওয়া বাংলাদেশী চলচ্চিত্র। এটি পারিবারিক একশ্যানধর্মী চলচ্চিত্র। লিখছেন আব্দুল্লাহ জহির বাবু। চিত্রনাট্য ও পরিচালনা করেছেন মনতাজুর রহমান আকবর। চলচ্চিত্রটির প্রধান শিল্পীরা হলেন মৌসুমী, মিম, বাপ্পী ও মনোয়ার হোসেন ডিপজল। চলচ্চিত্রটি প্রযোজনা করেন রাজেশ ফিল্মসের ব্যানারে মোঃ নাদির খান।
১৬ ফেব্রুয়ারি ২০১৭ বিএফডিসিতে মহরতের মাধ্যমের ছবিটির আনুষ্ঠানিক কাজ শুরু হয়।  ১৩ জুলাই ২০১৭ সাভারে ডিপজলের বাড়িতে ছবির কয়েকটি দৃশ্য ধারণ শেষে ছবিটির কাজ শেষ করা হয়। ২৯ আগস্ট ২০১৬ বিনা কর্তনে ছাড়পত্র পায় ছবিটি। ২৭ সেপ্টেম্বর ২০১৭ তে  ইউটিউবে ট্রেলার প্রকাশ পায়।
দুলাভাই জিন্দাবাদ ছবিটি ২০ অক্টোবর ২০১৭ তারিখে ১২৮ টি সিনেমা হলে মুক্তি পায়।
‘দুলাভাই জিন্দাবাদ’ সিনেমার ট্রেলার দেখে সোশ্যাল মিডিয়ায় কেউ কেউ নেতিবাচক মন্তব্য করছেন। তাদের মতে, ২০১৭ সালে এসে এমন সিনেমা বানানোর মানে হয় না। তার উত্তর দিয়েছে সিলেটের নন্দিতা সিনেমা হল কর্তৃপক্ষ।
পীতসাগর

পীতসাগর বলতে পূর্ব চীন সাগরের উত্তর অংশটিকে বোঝায়। এটি প্রশান্ত মহাসাগরের একটি প্রান্তিক সাগর। সাগরটি চীনের মূল ভূখণ্ড এবং কোরীয় উপদ্বীপের মাঝখানে অবস্থিত। গোবি মরুভূমির ধূলিঝড় থেকে উড়ে আসা বালুর কণাগুলি সাগরটির পানিকে হলুদ রঙে রাঙিয়ে তোলে বলে এর নাম দেওয়া হয়েছে পীত সাগর (অর্থাৎ হলুদ সাগর)।
পীত সাগরের সবচেয়ে ভেতরের দিকের উপসাগরটিকে পোহাই সাগর নামে ডাকা হয় (অতীত নাম পেচিলি বা চিলি উপসাগর)। চীনের শানতুং প্রদেশ ও এর রাজধানী চিনানের ভেতর দিয়ে প্রবাহিত পীত নদী এবং বেইজিং ও থিয়েনচিন শহরের মধ্যে দিয়ে প্রবাহিত হাই হো নদী এই উপসাগরে পড়েছে। এই নদীগুলি যে বালি ও পলিমাটি বহন করে নিয়ে আসে, সেগুলিও সাগরটির রঙ গঠনে ভূমিকা রেখেছে।
পীতসাগরের উত্তরের অংশটি কোরিয়া উপসাগর নামে পরিচিত।
বিশ্বের যে চারটি সাগরকে সাধারণ রঙের নামে নামকরণ করা হয়েছে, তার মধ্যে পীতসাগর একটি। বাকি তিনটি হল কৃষ্ণ সাগর, লোহিত সাগর এবং শুভ্র সাগর।
আন্তর্জাতিক জললেখবিজ্ঞান সংস্থা পীতসাগরের সীমা নির্ধারণ করে (যা এটি "হোয়াং হাই" নামেও পরিচিত):
পীতসাগর জাপান সাগর থেকে বিভক্ত হচ্ছে হেনাম উপদ্বীপের দক্ষিণ প্রান্ত থেকে জিওলানামডো থেকে চেজু দ্বীপ সীমানা দ্বারা এবং পূর্ব চীন সাগর থেকে বিভক্ত হচ্ছে জেজু দ্বীপ এর পশ্চিম প্রান্ত থেকে ছাং চিয়াং নদী মোহনা পর্যন্ত সীমানা।
এই অঞ্চলে ঠান্ডা, শুষ্ক শীত রয়েছে এবং নভেম্বরের শেষ থেকে মার্চ পর্যন্ত শক্তিশালী উত্তর দিকে মৌসুমি বায়ু প্রবাহিত হয়।
ফ্লেরোভিয়াম

ফ্লেরোভিয়াম একটি ভারী কৃত্তিম মৌল। এর প্রতীক হল Fl এবং পারমাণবিক সংখ্যা হল ১১৪। এটি একটি তেজস্ক্রিয় মৌল। এর নামকরণ হয় ফ্লেরভ ল্যাবরেটরি এর নাম অনুসারে যা রাশিয়ায় দাবনায় অবস্থিত। যেখানে এই মৌলটি ১৯৯৮ সালে আবিষ্কৃত হয়। ল্যাবরেটরিটির নাম নেয়া হয় পদার্থবিজ্ঞানী জর্জ ফ্লাইরোভ( এর নামে। মৌলটির নাম আন্তর্জাতিক বিশুদ্ধ ও ফলিত রসায়ন সংস্থা দ্বারা ২০১২ সালে গৃহীত হয়।
পাপুয়া নিউগিনি জাতীয় মহিলা ক্রিকেট দল

পাপুয়া নিউগিনি জাতীয় মহিলা ক্রিকেট দল মহিলাদের আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্ব করছে। ক্রিকেট পিএনজি কর্তৃক দলটি পরিচালিত হয়। দলটি আন্তর্জাতিক ক্রিকেট কাউন্সিলের (আইসিসি) সহযোগী সদস্য।
সেপ্টেম্বর, ২০০৬ সালে আন্তর্জাতিক ক্রিকেট অঙ্গনে পাপুয়া নিউগিনির অভিষেক ঘটে। আইসিসি পূর্ব এশিয়া-প্রশান্ত মহাসাগরীয় অঞ্চল (ইএপি) থেকে ২০০৮ সালের বিশ্বকাপ বাছাইপর্বে প্রতিনিধিত্ব করার উদ্দেশ্যে জাপানের বিপক্ষে তিন খেলার সিরিজে অংশ নেয়। জাপানের বিপক্ষে ৩-০ ব্যবধানে সিরিজ জয় করলেও বিশ্বকাপ বাছাইপর্বে কেবলমাত্র বারমুদার বিপক্ষেই দুই খেলায় জয়ী হয়েছিল।
২০১১ সালের বিশ্বকাপ বাছাইপর্ব ও ২০১৩ সালের বিশ্ব টুয়েন্টি২০ বাছাইপর্বে দলটি যোগ্যতা লাভ করতে পারেনি। উভয় ক্ষেত্রেই জাপান ইএপি অঞ্চল থেকে প্রতিনিধিত্ব করে।
২০১৫ সালের প্রশান্ত মহাসাগরীয় ক্রীড়ায় পাপুয়া নিউগিনি স্বাগতিকের মর্যাদা পায়। প্রথমবারের মতো এ প্রতিযোগিতায় মহিলাদের ক্রিকেট বিষয় অন্তর্ভুক্ত হয়। চূড়ান্ত খেলায় সামোয়ার কাছে খুব কম ব্যবধানে পরাজিত হয়। এরপূর্ব দলটি অপরাজিত ছিল। ঐ বছর শেষে পাপুয়া নিউগিনি দ্বিতীয়বারের মতো বৈশ্বিক প্রতিযোগিতায় অংশ নেয়। আট দলের অংশগ্রহণে ২০১৫ সালের বিশ্ব টুয়েন্টি২০ বাছাইপর্বে তারা পঞ্চম স্থান দখল করে।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাপুয়া নিউগিনি মহিলা দলের সদস্যদের তালিকা নিম্নরূপ:
বোকারো স্টিল সিটি

বোকারো স্টিল সিটি (; ) হল পূর্ব ভারত এর ঝাড়খণ্ড রাজ্যের একটি শহর। এটি ঝাড়খণ্ডের চতুর্থ জনবহুল শহর। এই শহরটিতে বোকারো জেলার সদর দপ্তর অবস্থিত। এটি ভারতের একটি পরিকল্পিত শহর। বোকারো ১৮৩ বর্গ কিলোমিটার জুরে বিস্তৃত। শহরটির মধ্য দিয়ে ১৯ ও ২৩ নং জাতীয় সড়ক চলে গেছে।
এর আগে এই অঞ্চলটি মানভূম নামে পরিচিত ছিল যা বাংলার অংশ ছিল। সোভিয়েত ইউনিয়নের সহযোগিতায় ইস্পাত কারখানা প্রতিষ্ঠার সাথে এই অঞ্চলটি গুরুত্বপূর্ণ ও বিশিষ্ট হয়ে ওঠে। পরে, শহরটি ১ থেকে ১২ টি এলাকার (ক্ষেত্রের) সাথে পরিকল্পিত এবং বিকশিত হয়েছিল। প্রতিটি সেক্টর (এলাকা) উপ-ক্ষেত্র এ, বি, সি, ডি, ই, এফ এবং জি- তে ভাগ করা হয়। প্রতিটি সেক্টরের শপিং সেন্টার, খেলার মাঠ, স্কুল এবং বিনোদনমূলক এলাকা এবং স্বাস্থ্য কেন্দ্র রয়েছে। সমগ্র শহরটি শাখা এবং আবাসিক এলাকাগুলির পাশাপাশি বাণিজ্যিক এলাকাগুলির সাথে পরিকল্পনা করা হয়েছে। রাস্তায় গাছ এবং পথচারীর জন্য ফুটপথ ব্যবস্থা রয়েছে। এমন একটি সুশৃঙ্খল শহর পরিকল্পনা ঝাড়খণ্ডের কোনও শহর বা ভারতে খুব কম শহরে পাওয়া যায়।
বর্তমানে নগর বা শহর পুঞ্জটির মধ্যে বোকো স্টিল সিটি, চাস, চিরা চাস, বালিদডিহ এবং শাথানপুরের অন্তর্ভুক্ত। সেক্টর-৪ এ অবস্থিত সিটি সেন্টারে নগরীর প্রাথমিক শপিং জেলা এবং প্রতিটি সেক্টর এলাকাতে একটি বাজার কমপ্লেক্স রয়েছে।
২০১১ সালের জনগননায় বোকারো স্টিল সিলি ঝাড়খণ্ডের চতুর্থ বৃহত্তম ও ভারতের মধ্যে ৮৬ তম বৃহত্ত শহরে পরিনত হয়েছে। এই শহরটি বর্তমানে কসমোপলিটনের রূপ নিয়েছে। এখানে বিভিন্ন জাতীর ও ভাষার মানুষ রয়েছেন। এখানে বহু রাশিয়ান ও চীনা মানুষ বসবাস করেন।
এই শহরের জনসংখ্যা হল ৫ লক্ষ ৬৪ হাজার ৩১৯। বোকারো স্টিল সিটি শহর পুঞ্জ বোকো স্টিল সিটি, চস মিউনিসিপাল কর্পোরেশন এবং বাঁধগ্রোড়া দ্বারা গঠিত। 
অধ্যয়ন করার জন্য শহরটি প্রতিবেশী রাজ্যের ছাত্রদের আকৃষ্ট করেছে। সেক্টর ১-এ অবস্থিত সেন্ট জাভিয়ারের স্কুল ছিলো বোকারো স্টিল সিটির প্রথম স্কুল। অন্যান্য স্কুলগুলি হল দিল্লি পাবলিক স্কুল, বোকারো, ডিএইভি পাবলিক স্কুল, চিন্মায়া বিদ্যালয়, জি জি পি এস, বোকারো, হোলি ক্রস স্কুল, বোকো, হোলি ক্রস স্কুল, শ্রী আয়েপ্পা পাবলিক স্কুল, পেন্টেকোস্টাল অ্যাসেম্বলি স্কুল, বোকারো এবং এআরএস পাবলিক স্কুল। বোকো ইস্পাত লিমিটেড কর্তৃক ১৯৯১ সালে বোকারো ইস্পাত বিদ্যালয় স্থাপন করা হয়েছিল। ইস্কপাক ক্রিকেট একাডেমী একটি অন্য জায়গা যেখানে বোকোতে ক্রিকেটাররা ক্রিকেট শিখছে।
কোনও প্রধান শহর থেকে বোকারো শহর পর্যন্ত সরাসরি বিমান সংযোগ নেই। বোকারো বিমানবন্দর কেবলমাত্র স্টিল অথরিটি অফ লিমিটেডের জন্য স্বেচ্ছাসেবক বিমানবন্দর হিসেবে ব্যবহৃত হয়। ভারতের স্টিল অথরিটি অফ লিমিটেড-এর ব্যবহারের জন্য বিমানবন্দরটির অনুমতি দেওয়া হয় এবং তার নির্মাণ করা হয়। ইউনিয়ন সচিবের মতে, এই বিমানবন্দরটি পুনঃরায় চালু করার জন্য পুনঃপ্রতিষ্ঠিত করা হবে। ১২০ কিলোমিটার দূরে বিরসা মুন্ডা আন্তর্জাতিক বিমানবন্দর নামে রাঁচির নিকটে ঝাড়খণ্ডের এক মাত্র বাণিজ্যিক বিমানবন্দরটি অবস্থিত।
দ্যা বোকারো মল হল অনেক ব্র্যান্ডেড শোরুম এবং খাবারের স্থান, খেলার ব্যবস্থা এবং ৩ স্ক্রিনের একটি পিভিআর সিনেমা প্লেক্স রয়েছে যা বলিউড এবং হলিউড চলচ্চিত্রগুলি প্রদর্শিত হয়।
একটি মহাজাগতিক (কসমপলিটন) সংস্কৃতির সঙ্গে, শহরের অধিবাসীরা উৎসব উদ্‌যাপন করে যা দেশের সাংস্কৃতিক বৈচিত্র্য প্রকাশ করে। দিওয়ালি, দুর্গাপূজা, কালি পূজা, বিজয়াদশমি, দশেরা, জগন্নাথ রথযাত্রা, ক্রিসমাস প্রভৃতি অনুষ্ঠান উদ্‌যাপন করা হয় শহরটিতে।
জিল্যান্ডিয়া

জিল্যান্ডিয়া (, "জ়ীল্যান্ডিয়া") একটি প্রায় নিমজ্জিত মহাদেশীয় ভূখন্ডাংশ () যা নিউজিল্যান্ড মহাদেশ বা তাসমান্টিস () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০ কি.মি.। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশি এবং যা অস্ট্রেলিয়া মহাদেশের অর্ধেকের বেশি। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।
কাতসুমি ইউসা

কাতসুমি ইউসা (遊佐 克美 Yusa Katsumi, জন্ম - আগস্ট ২, ১৯৮৮) একজন জাপানি ফুটবল খেলোয়াড় যিনি আই লিগে ভারতের মোহনবাগানের হয়ে খেলেন।
২০০৭ জে-ওয়ান লিগে পয়লা ডিসেম্বর সানফ্রেক্কে হিরোসিমার হয়ে গাম্বা ওসাকার বিরুদ্ধে উনি প্রথম খেলতে নামেন। খেলাটি ২-২ গোলে অমীমাংসিত রূপে শেষ হয়। ওই মরসুমে উনি দুটি ম্যাচ খেলেন। লিগে সানফ্রেক্কে হিরোসিমা শেষ থেকে তৃতীয় হয়ে মরসুম শেষ করে ও জে-টু লিগে নেমে যায়।
হাক্কানী আঞ্জুমান

হাক্কানী আঞ্জুমান (Hindi: हक़्क़ानी अंजुमन; urdu:حقانی انجمن ;) মাওলানা সূফী মুফতী আজানগাছী সাহেব দ্বারা ১৮৭৬ সালে প্রতিষ্ঠিত, বাগমারী (কলকাতা, পশ্চিমবঙ্গ, ভারত) এর প্রধান কার্যালয় সঙ্গে, বাংলাদেশ এর ইসলামিক বেসরকারি সংগঠন। এই সংগঠন সুফিবাদ দ্বারা প্রভাবিত হয় এবং সামাজিক কাজের সঙ্গে যুক্ত করা হয়।
হাক্কানী আঞ্জুমানের আক্ষরিক অর্থ হল "সত্যের সংগঠন"।
দ্য পার্ক চেন্নাই

দ্য পার্ক চেন্নাই হলো ভারতের পাঁচ তারা বিলাসবহুল হোটেলগুলোর মধ্যে অন্যতম একটি যেটা চেন্নাইয়ের আন্না সালাই অঞ্চলে অবস্থিত। এপিজে সুরেন্দ্র গ্রুঅএর এই হোটেলটি প্রায় ১,০০০ মিলিয়ন টাকার বিনিয়োগে ১৫ই মে ২০০২ সালে খোলা হয়।
আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উৎপাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন।
হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল।
এই শিল্প-ধারণা যুক্ত বুটিক হোটেলটিতে  ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে।
২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়।
ভাইসমিস

ভাইসমিস (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।
ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।
ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।
ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন।
ঋজুক জলপ্রপাত

ঋজুক জলপ্রপাত বা ঋজুক ঝর্ণা বাংলাদেশের পার্বত্য চট্টগ্রামের অন্তর্গত বান্দরবানের রুমা উপজেলায় অবস্থিত একটি প্রাকৃতিক জলপ্রপাত।
এই জলপ্রপাতটি বান্দরবান শহর থেকে ৬৬ কিলোমিটার দূরে এবং রুমা উপজেলা থেকে ৭ কিলোমিটার দূরে পান্তলা মৌজায় অবস্থিত। প্রায় ৩০০ ফুট উচ্চতা হতে জলধারা সাঙ্গু নদীতে প্রবাহিত হয়।
এই জলপ্রপাতে সারা বছর পানি থাকে। তবে, জুলাই- আগস্ট মাসে জলপ্রবাহ সব থেকে বেশি থাকে। এ জলপ্রপাতের পানি শীতল।
মার্চেন্ট ডি ল্যাঞ্জ

মার্চেন্ট ডি ল্যাঞ্জ (জন্ম: ১৩ অক্টোবর, ১৯৯০) ট্রান্সভাল প্রদেশের তানিন এলাকায় জন্মগ্রহণকারী দক্ষিণ আফ্রিকার ক্রিকেটার। দক্ষিণ আফ্রিকা ক্রিকেট দলের অন্যতম সদস্য হিসেবে তিনি ডানহাতি ফাস্ট বোলিং করে থাকেন। এছাড়াও, নিচের সারির কার্যকরী ব্যাটসম্যান হিসেবে ডানহাতে ব্যাটিং করেন।
ডি ল্যাঞ্জ দীর্ঘদেহী ডানহাতি ফাস্ট বোলার। সুইং ও নিখুঁত বোলিংয়ে দক্ষ তিনি। ক্রিকেট জীবনে প্রবেশের পূর্বে বর্শানিক্ষেপকারক ছিলেন। এরফলে স্বল্পপাল্লার দৌঁড় প্রয়োগেই নিয়মিতভাবে ১৪৫-১৫০ কিমি/ঘ গতিবেগে নিয়মিতভাবে বোলিং করতে সক্ষমতা দেখাচ্ছেন।
প্রথম-শ্রেণীর ক্রিকেটে অভিজ্ঞতা কম থাকা স্বত্ত্বেও তাকে শ্রীলঙ্কার বিপক্ষে অন্তর্ভুক্ত করা হয়। ভার্নন ফিল্যান্ডারের আঘাতপ্রাপ্তির ফলে তাকে শেষ মুহুর্তে দ্বিতীয় টেস্টে অভিষিক্ত করা হয়। তিনি এর যোগ্য জবাব দেন ও খেলায় তিনি ১২৬ রানে ৮ উইকেট পান। তন্মধ্যে প্রথম ইনিংসেই ৭/৮১ পান। তার এ বোলিং পরিসংখ্যান ২০১১ সালের টেস্ট ক্রিকেটে সেরা ছিল।
১৯ ফেব্রুয়ারি, ২০১২ তারিখে হ্যামিল্টনে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে। খেলায় তিনি মার্টিন গাপটিলের উইকেট পেয়েছিলেন।
বর্শা নিক্ষেপ

বর্শা নিক্ষেপ ট্র্যাক অ্যান্ড ফিল্ডের একটি ক্রীড়াবিভাগ যাতে হাল্কা নকশার তৈরি বর্শা ব্যবহৃত হয়। এ ক্রীড়াবিভাগের প্রধান উপকরণ হিসেবে রয়েছে বর্শা। এটি দৈর্ঘ্যের হয়ে থাকে। যিনি বা যে ক্রীড়াবিদ এ বর্শা ব্যবহার করে ক্রীড়াশৈলী প্রদর্শন করেন, তিনি "বর্শানিক্ষেপকারক" নামে পরিচিতি পান। বর্শা নিক্ষেপকারী দৌঁড়ের সাহায্যে গতিপ্রাপ্ত হয়ে পূর্ব-নির্ধারিত ও নির্দিষ্ট স্থানে বর্শাটিকে নিক্ষেপ করে থাকেন। পুরুষদের ডেকাথলন ও মহিলাদের হেপ্টাথলন বিভাগে বর্শা নিক্ষেপ ক্রীড়াবিষয় হিসেবে রয়েছে।
ঐতিহাসিক দৃষ্টিকোণ খেকেই বর্শা এক ধরনের অস্ত্র ছিল। কিন্তু প্রাচীন গ্রীকরা এটিকে ক্রীড়ায় ব্যবহার করতো যা অদ্যাবধি ক্রীড়াক্ষেত্রে ব্যবহৃত হচ্ছে। বর্শা সর্বদাই হাতে নিক্ষেপ করা হয়ে থাকে। বর্শা নিক্ষেপ এক ধরনের ক্রীড়া বিষয় যা অলিম্পিক ক্রীড়ার সূচনালগ্ন থেকে অদ্যাবধি টিকে রয়েছে।
দীর্ঘ লম্ফ, চাকতি নিক্ষেপ, স্ট্যাডিয়ন ফুট রেস এবং শৌখিন কুস্তি খেলার পাশাপাশি এটিও প্রাচীন অলিম্পিক ক্রীড়ার পেন্টাথলন বা পঞ্চ-ক্রীড়ার অন্যতম বিষয় ছিল।
একজন ক্রীড়াবিদ বর্শাকে একহাতে ধরে ক্ষীপ্রগতিতে দৌঁড়ুতে থাকেন ও যথাসম্ভব বর্শাটিকে নিক্ষেপ করে সুদুরে প্রেরণে সচেষ্ট হন। অলিম্পিক ক্রীড়ায় এ ক্রীড়াটি প্রাতিষ্ঠানিক ক্রীড়া হিসেবে বিবেচিত। অন্যান্য নিক্ষেপক ক্রীড়াবিষয়ের ন্যায় বর্শা নিক্ষেপও প্রতিযোগী কর্তৃক সর্বোচ্চ গতিতে দৌঁড়ে নির্দিষ্ট দূরত্বে অতিক্রম করতে সক্ষম। এরফলে বর্শাকে ১১৩ কিমি/ঘ গতিবেগে নিক্ষেপ করলে এটি সর্বোচ্চ ১০৪.৮০ মিটার দূরত্বে যেতে সক্ষম।
পুরুষদের আধুনিক ও আন্তর্জাতিক প্রতিযোগিতায় বর্শা দণ্ডে কাঠ কিংবা ধাতব পদার্থের ব্যবহার করা হয় যাতে একটি ধারালো ও তীক্ষ্ণ অংশ রয়েছে। আইএএএফ কর্তৃক বর্শার জন্য আরোপিত শর্তাদির কথা বিস্তারিতভাবে উল্লেখ করা হয়েছে। সামগ্রিকভাবে বর্শার দৈর্ঘ্য এবং ওজন এর মধ্যে হতে হবে।
মহিলাদের ক্ষেত্রে বর্শা কিছুটা ছোট ও হাল্কা ধরনের হয়। এটি দৈর্ঘ্যে এবং ওজনে এর মধ্যে হতে হবে।
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন

ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন (ইংরেজিতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”।
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন বর্তমানে একটি আন্তর্জাতিক নিয়ন্ত্রক সংস্থা যেটি বিশ্বজুড়ে অসংখ্য পর্বতারোহীদের প্রতিনিধিত্ব করে। এটি পর্বতারোহণ বিষয়ক বিভিন্ন বিষয়ে, যেমন নিরাপত্তা, প্রতিযোগিতা, সুরক্ষা বিষয়ে কাজ করে। এই সংস্থাটি আন্তর্জাতিক অলিম্পিক কমিটি কর্তৃক স্বীকৃত। এছাড়া ইউআইএএ বিশ্বের অসংখ্য পর্বতারোহীদের একটি প্ল্যাটফর্ম হিসেবেও কাজ করে। বিশ্বের বিভিন্ন পর্বতারোহণ সংস্থাসমূহের মধ্যে সম্পর্ক উন্নয়নে এবং পর্বতারোহণ খেলার সামগ্রিক উৎকর্ষে এই সংস্থাটি তার কার্যক্রম পরিচালনা করে। সর্বোপরি অলিম্পিক আন্দোলনের আদর্শ বাস্তবায়নের মধ্যে দিয়ে ইউআইএএ আন্তর্জাতিক অঙ্গনে পর্বতারোহণ খেলার প্রতিনিধিত্ব করে।
ইউআইএএ পর্বতারোহণের জন্য প্রয়োজনীয় টুলস এবং নিরাপত্তা বিষয়ে বিভিন্ন মান তৈরি ও উন্নয়ন করে। এসব মান বিশ্বব্যাপী পর্বতারোহণ বিষয়ক টুলস উৎপাদনকারী কর্তৃক বাস্তবায়িত হয়। প্রতি বছর এসব উৎপাদক প্রতিষ্ঠানদের অংশগ্রহণে একটি নিরাপত্তা কমিশন বা সেফটি কমিশন মিটিং অনুষ্ঠিত হয়। এই কমিশনটি প্রায় ৬০টি উৎপাদক প্রতিষ্ঠানের সাথে কাজ করে। মান যাচাই করে কমিশনটি এপর্যন্ত ১৮৬১টি পণ্যের স্বীকৃতি দিয়েছে।
আন্তর্জাতিক পর্যায়ে অনুষ্ঠিত আইস ক্লাইম্বিং প্রতিযোগিতাসমূহের নিয়ন্ত্রক সংস্থার দায়িত্ব পালন করে ইউআইএএ। ইউআইএএ প্রতি বছর ওয়ার্ল্ড কাপ সার্কিট, অর্ধ-বার্ষিক বিশ্ব চ্যাম্পিয়নশিপ এবং ইয়ুথ ওয়ার্ল্ড চ্যাম্পিয়নশিপ আয়োজন করে, যেগুলোতে ৩০টিরও অধিক দেশের প্রতিযোগীরা অংশগ্রহণ করে থাকে।